මාතර අකුරැස්ස මාර්ගයේ ඉසදීන් නගරයේ හංදිය අසලදී මාතර දෙසට ධාවනය වූ වෑන් රථයක් රියදුරුට පාලනය කර ගැනීමට නොහැකිව අද(16) උදෑසන විදුලි කණුවක ගැටී එක් පුද්ගලයකු මියගොස් තිබෙනවා.අනතුරෙන් වෑන් රථයේ ඉදිරි පස වම් අසුනේ ගමන්කළ පුද්ගලයෙකු එම ස්ථානයේම මියගොස් ඇති බවයි පොලිසිය පැවසුවේ.වෑන් රථයේ රියදුරු තුවාල ලබා මාතර රෝහලට ඇතුළත් කර තිබෙනවා.මියගිය පුද්ගලයා වයස අවුරුදු 52 ක් වූ යාපනය කොකුවිල් ප්‍රදේශයේ පදිංචි සෙල්ල කුමාර් නමැති අයෙකු බවයි පොලිසිය සඳහන් කළේ.මියගිය පුද්ගලයා සහ තවත් දෙදෙනෙකු සමග වන්දනා ගමනක් සඳහා කතරගම ගොස් නැවත යාපනය බලා ගමන්කරමින් සිටියදී මෙම අනතුරට මුහුණ දී තිබෙනවා.මාතර පොලිසිය සිද්ධිය සම්බන්ධයෙන් වැඩිදුර පරීක්ෂණ පවත්වනවා.